ග්‍රීක ඉතිහාසඥ හෙරඩෝටස් විසින් නම් කළ පුදුම හතට ගීසා හි යෝධ පිරමීඩ ත්‍රිත්වය ඇතුළත් වෙයි. හෙරඩෝටස්ගේ ඉපැරැණි පුදුම හතෙන් තවමත් ඉතිරි වී ඇති එකම ‘පුදුමය’ ලෙස මෙම පිරමීඩ හැඳින්වෙයි. නූතන පුදුම 7ටද පිරමීඩ ඇතුළත් වෙයි. ඒ, ගරු සඳහන් කිරීමක් ලෙසය. වර්තමාන ඊජිප්තුව පුරාණයේ හැඳින්වූයේ මිසරය යනුවෙනි. මිසරයේ රජකම් කළ රජවරුන් හැඳින්වෙන්නේ පාරාවන් යනුවෙනි. පිරමීඩ යනු, පාරාවන්ගේ සොහොන් ගෙවල්ය. මිසරයේ නයිල් නදී මිටියාවතේ එක් කොටසක් හැඳින්වෙන්නේ ‘මළවුන්ගේ මිටියාවත’ (වැලී ඔෆ් ද ඩෙඩ්) යනුවෙනි. ඊට හේතුව පාරාවන්ගේ සිරුරු තැන්පත් කළ පිරමීඩ නමැති සොහොන් ගෙවල් 80ක් පමණ මෙහි තිබීමය. පිරමීඩ ත්‍රිත්වය පිහිටා ඇත්තේ ගීසා නමැති නිම්නයේය. පිරමීඩ ගීසා පිරමීඩ යන නමින් හැඳින්වෙන්නේ ද එහෙයිනි. මෙම පිරමීඩ වසර පන්දහසකට වඩා පැරණිය. මෙම පිරමීඩ අයත් වන්නේ කූෆු, කාෆ්රේ සහ මෙනකුරේ යන රජවරුන් (පාරාවන්)ගේ සිරුරු තැන්පත් කිරීමටය.
මෙම පිරමීඩ වසර කියක් පැරණිද ?
වසර පන්දහසකට වඩා පැරණිය